રેસલર સુશીલ કુમાર એક માત્ર ભારતીય છે જેમણે વિશ્વ ચેમ્પિયનશીપમાં ગોલ્ડ મેડલ જીત્યો છે. બજરંગ પુનિયા માટે વર્ષ 2018 ઘણુ શાનદાર રહ્યુ છે. પુનિયાએ આ વર્ષે ઓસ્ટ્રેલિયાના ગોલ્ડ કોસ્ટમાં થયેલા કોમનવેલ્થ ગેમ્સ અને ઈન્ડોનેશિયામાં થયેલા એશિયાડ ગેમ્સમાં ગોલ્ડ મેડલ મેળવ્યો છે. જો વાત આ મુકાબલાની કરીએ તો હંગરીની રાજધાની બુડાપેસ્ટમાં રમાયેલ આ ખિતાબી મુકાલબામાં બજરંગ પુનિયા શરૂઆતમાં જ દબાણમાં જોવા મળ્યા. મુકાબલના પહેલા જ રાઉન્ડની શરૂઆતમાં તાકુટોએ 5 પોઈન્ટથી આગળ રહી પુનિયા પર દબાણ વધારી દીધુ. જો કે બજરંગે મુકાબલામાં કમબેક કર્યુ અને 4 પોઈન્ટ મેળવ્યા. સ્કોર 4-5 પર પહોંચી ગયો. ત્યારબાદ તાકુટોએ બે પોઈન્ટ બીજા લીધા જેનાથી તેની પાસે 3 પોઈન્ટ વધી ગયા. જો કે બજરંગે જબરદસ્ત ફાઈટ આપીને બીજા 2 પોઈન્ટ બનાવ્યા અને સ્કોર 6-7 કરી દીધો.